ברק עילם

ברק עילם (נולד ב-3 באפריל 1975) הוא מנכ"ל חברת נייס מאז שנת 2014. ברק עילם גדל בהוד השרון. התגייס לצבא בשנת 1994 ושירת כקצין ביחידת איסוף באגף המודיעין (8200). בעל תואר B.Sc בהנדסת חשמל ואלקטרוניקה מאוניברסיטת תל אביב. רשומים על שמו שבעה פטנטים. עילם הצטרף לנייס מיד עם שחרורו מהצבא והתחיל לעבוד כמהנדס תוכנה. משם המשיך לכהן בתפקידי ניהול בכירים בתחומי שיווק ומכירות, ביניהם הקמה והובלה של חטיבת האנליטיקה. בשנת 2010 עבר לארצות הברית והתמנה לסמנכ"ל המכירות של קבוצת האנטרפרייז של החברה באמריקה. לאחר מכן שימש נשיא נייס אמריקה, שם התמקד בהרחבת בסיס הלקוחות באמריקה. ברק עילם התמנה לתפקיד מנכ"ל נייס בפברואר 2014. כמנכ"ל הניע טרנספורמציה באסטרטגיה של החברה, והפך אותה לחברת תוכנה חשובה המספקת פלטפורמת ענן ופתרונות מבוססי אנליטיקה. בין השאר שילב חדשנות טכנולוגית, צמיחה אורגנית, רכישת חברות בתחומים משיקים, בעיקר בארצות הברית, ומכירת חטיבות עם רמת סינרגיה נמוכה. בין השאר ביצע את הרכישה הגדולה בתולדות נייס של חברת הענן InContact תמורת 940 מיליון דולר, ואת חברת הטכנולוגיה Nexidia. עסקאות אלה ואחרות הובילו להגדלה משמעותית של השוק שבו פועלת נייס, ולגידול משמעותי בשוק המטרה, במכירות וברווחיות של החברה. הדבר השתקף בעלייה משמעותית במחיר המניה של החברה, שערכה עלה פי ארבעה בין השנים 2019-2014, עם שווי של כמעט 10 מיליארד דולר. ב-16 במאי 2024 הודיע עילם על כוונתו לפרוש מתפקידו בסוף השנה. בנוסף לניהול החברה, עילם מוביל יוזמות חברתיות. בין השאר הוציא לפועל תוכנית לקידום נשים בטכנולוגיה בשם "קודקודה" שמטרתה הגדלת מספר הנשים בעולם הטכנולוגיה ומיועדת לנערות בגילי חטיבת הביניים. הוא זוכה להערכה ציבורית בתפקידו כמנכ"ל נייס והתברג במיקום מכובד ברשימת 50 המנכ"לים המובילים בישראל כמה שנים ברציפות. עילם ידוע כמנכ"ל אקטיביסט המביע את דעתו על המתרחש בישראל. בזמן המחאה נגד ממשלת ישראל השלושים ושבע הביע מספר פעמים את התנגדותו הנחרצת לרפורמה המשפטית בישראל. ברק עילם נשוי ואב לשתי בנות. מתגורר בניו ג'רזי. חן מענית, ‏"בסוף אתה בודד בצמרת": ברק עילם מציג – כך הפכתי את נייס לאחת מחברות הטכנולוגיה המצליחות, באתר גלובס, 24 במאי 2019 יורם גביזון, כך הוביל ברק עילם את נייס לשווי 14 מיליארד דולר. ובכמה הוא התעשר?, באתר TheMarker‏, 18 במאי 2024 Inventor: Barak Eilam, Google Patents, ‏נלקח ב-2 באוקטובר 2019 שלי אפלברג, נייס מינתה לתפקיד המנכ"ל את ברק עילם, מממציאי הפטנטים שלה, באתר TheMarker‏, 5 בפברואר 2014 חן מענית, ‏22 ברק עילם מנכ"ל נייס, באתר גלובס, 8 בדצמבר 2014 עופר וולפסון, הפתעה: ברק עילם מונה למנכ"ל נייס, באתר News1 מחלקה ראשונה, 4 בפברואר 2014 יוסי הטוני, ‏נייס רוכשת חברה אמריקנית בתחום האנליטיקה תמורת 135 מיליון דולר במזומן, באתר "אנשים ומחשבים", 11 בינואר 2016 עמרי זרחוביץ', המנכ"ל שעשה מהפכה בנייס: "זה היה מפחיד והזוי", באתר TheMarker‏, 7 בנובמבר 2017 קובי ישעיהו, ‏האנליסטים מרוצים מנייס: "אוהבים את אסטרטגיית הרכישות", באתר גלובס, 30 באפריל 2018 קובי ישעיהו, ‏נייס השלימה את רכישת Mattersight ב-103 מיליון דולר, באתר גלובס, 21 באוגוסט 2018 קובי ישעיהו, ‏עסקת ענק לנייס: רוכשת חברה תמורת כמיליארד דולר, באתר גלובס, 18 במאי 2016 גיל קליאן ואסף גלעד, נייס רוכשת את חברת Nexidia האמריקאית תמורת 135 מיליון דולר, באתר כלכליסט, 11 בינואר 2016 דרור רייך, צפו: מנכ"ל נייס ברק עילם בריאיון לג'ים קריימר, באתר כלכליסט, 14 במאי 2018 דרור רייך, צפו: מנכ"ל נייס ברק עילם בריאיון לג'ים קריימר, באתר כלכליסט, 14 במאי 2018 קובי ישעיהו, ‏נייס עקפה את התחזיות ודיווחה על עלייה של 11% ברווח הרבעוני, באתר גלובס, 14 בפברואר 2019 סופי שולמן, ברק עילם פורש מתפקידו כמנכ"ל נייס - בתום כהונה של 10 שנים, באתר כלכליסט, 16 במאי 2024 יובל אזולאי, ‏האומץ לנקוט עמדה: מנכ"ל נייס הבין שיש לו אחריות ציבורית, באתר גלובס, 25 בדצמבר 2018 Code:Coda תכנית חדשנית לנערות במקצועות ההייטק והסייבר, באתר רשויות, ‏נלקח ב-2 באוקטובר 2019 ג'ון בן-זקן, ‏מיהם מנכ"לי השנה בהיי-טק הישראלי?, באתר "אנשים ומחשבים", 31 בדצמבר 2015 כתבי כלכליסט, דירוג המנהלים 2018: מקומות 4-10, באתר כלכליסט, 24 בדצמבר 2018 עמרי זרחוביץ', ‏מנכ"ל נייס בהתבטאות חריגה: "אחיי החרדים, בלי כפיות טובה", באתר גלובס, 29 במרץ 2020 אחרי שהזיזו נשים ממושבן, נייס מחרימה את אל על, באתר כלכליסט, 25 ביוני 2018 יורם גביזון, מנכ"ל נייס: "עובדים מסביב לשעון על טכנולוגיה להמרת רפי פרץ לאדם נורמטיבי", באתר TheMarker‏, 12 בינואר 2020 ברק עילם, הממשלה הכריזה מלחמה על תעשיית ההייטק, באתר כלכליסט, 21 בפברואר 2023 יורם גביזון, מנכ"ל נייס: פגיעה בעצמאות המערכת המשפטית מסכנת את קיום ההיי־טק הישראלי, באתר TheMarker‏, 22 בינואר 2023 ועידת ההייטק | מנכ"ל נייס: "ממשלת ישראל היא גוף ניהולי חלש. בראשה עומד אדם שיש לו יותר זיכרונות וחשבונות מאשר חלומות", באתר TheMarker‏, 2 במאי 2023